title: 2008/87/EK: A Tanács határozata ( 2007. október 30. ) az Európai Közösség és az Egyesült Arab Emírségek között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról

text:
               1.2.2008

               HU

               Az Európai Unió Hivatalos Lapja

               L 28/20

         A TANÁCS HATÁROZATA
   (2007. október 30.)
   az Európai Közösség és az Egyesült Arab Emírségek között a légi szolgáltatások bizonyos kérdéseiről létrejött megállapodás aláírásáról és ideiglenes alkalmazásáról
   (2008/87/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződére és különösen annak 80. cikke (2) bekezdésére, összefüggésben a 300. cikke (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen a harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Egyesült Arab Emírségekkel egy, a légi szolgáltatások bizonyos kérdéseiről szóló megállapodás megkötésére a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodást alá kell írni és azt ideiglenesen alkalmazni kell, annak későbbi időpontban történő megkötésére figyelemmel,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Egyesült Arab Emírségek közötti, a légi szolgáltatások bizonyos kérdéseiről létrejött megállapodás aláírása a Közösség nevében ezennel jóváhagyásra kerül, figyelemmel a nevezett megállapodás megkötésére.
   A megállapodás szövegét csatolták e rendelethez.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, figyelemmel annak megkötésére.
   3. cikk
   A megállapodás hatálybalépéséig a megállapodást ideiglenesen kell alkalmazni az azt a napot követő hónap első napjától, amelyen a Szerződő Felek értesítik egymást az ehhez szükséges eljárások lezárultáról.
   4. cikk
   A Tanács elnöke felhatalmazást kap, hogy a megállapodás 9. cikke (2) bekezdésében előírt értesítést megküldje.

      Kelt Luxembourgban, 2007. október 30-án.

            a Tanács részéről

            az elnök

         F. NUNES CORREIA

    ---documentbreak---

               1.2.2008

               HU

               Az Európai Unió Hivatalos Lapja

               L 28/21

         MEGÁLLAPODÁS
   az Európai Közösség és az Egyesült Arab Emírségek között a légi szolgáltatások bizonyos kérdéseiről
   AZ EURÓPAI KÖZÖSSÉG
   egyrészről, valamint
   AZ EGYESÜLT ARAB EMÍRSÉGEK
   másrészről
   (a továbbiakban: a szerződő felek)
   MEGÁLLAPÍTVA, hogy az Európai Bíróság úgy találta, hogy a tagállamok és harmadik országok között létrejött kétoldalú megállapodások egyes rendelkezései nem egyeztethetők össze az európai közösségi joggal,
   MEGÁLLAPÍTVA, hogy az Európai Közösség több tagállama és az Egyesült Arab Emírségek között több, hasonló rendelkezéseket tartalmazó légiszolgáltatási megállapodás is létrejött, és hogy a tagállamok kötelessége megtenni minden ahhoz szükséges intézkedést, hogy az ezen megállapodások és az Európai Közösséget létrehozó szerződés közötti összeegyeztethetetlenségek megszűnjenek,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiszolgáltatási megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti egyezményes/jóváhagyott légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek a közösségi joggal összhangban az ilyen harmadik országok állampolgárai számára lehetővé teszik, hogy az Európai Közösség tagállamai által engedélyezett légiközlekedési vállalatokban tulajdonjogot szerezzenek,
   FELISMERVE, hogy a közösségi jog, valamint az Európai Közösség tagállamai és az Egyesült Arab Emírségek között létrejött kétoldalú légiszolgáltatási megállapodások rendelkezései közötti összhang hozzájárul az Európai Közösség és az Egyesült Arab Emírségek közötti légi szolgáltatások folytonosságának és fejlődésének fenntartásához,
   MEGÁLLAPÍTVA, hogy a közösségi jog értelmében légi fuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Közösség tagállamai és az Egyesült Arab Emírségek között létrejött kétoldalú légiszolgáltatási megállapodások azon rendelkezései, amelyek i. előírják vagy előnyben részesítik az olyan, vállalkozások közötti megállapodásoknak, vállalkozásszövetségi határozatoknak vagy összehangolt magatartásoknak az elfogadását, amelyek megakadályozzák, torzítják vagy korlátozzák a légi fuvarozók közötti versenyt a fontos útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon, mind hozzájárulhatnak ahhoz, hogy a vállalkozásokra vonatkozó versenyszabályok veszítsenek hatékonyságukból,
   MEGÁLLAPÍTVA, hogy az Európai Közösségnek e megállapodás részeként nem célja az Európai Közösség és az Egyesült Arab Emírségek közötti légi forgalom mértékének növelése, a közösségi légi fuvarozók és az Egyesült Arab Emírségek légi fuvarozói közti egyensúly befolyásolása, vagy a meglévő kétoldalú légiszolgáltatási megállapodásoknak a forgalmi jogokat érintő rendelkezései értelmezésének felülbírálása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok” az Európai Közösség tagállamai; a „szerződő fél” e megállapodás szerződő fele; a „fél” a vonatkozó kétoldalú légiszolgáltatási megállapodást aláíró fél.
   (2)   Az 1. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az 1. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Kijelölés
   (1)   A 2. melléklet a), illetve b) pontjában felsorolt cikkek rendelkezései helyébe az e cikk (2) és (3) bekezdésének vonatkozó rendelkezései lépnek a légi fuvarozó érintett fél általi kijelölése, a légi fuvarozó részére a másik fél által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   Ilyen kijelölés kézhezvételekor és a kijelölt légi fuvarozó(k)nak az előírt formában és módon benyújtott, működési engedélyekre és műszaki jogosítványokra irányuló kérelmeinek kézhezvételekor mindegyik fél a lehető legrövidebb eljárási időn belül megadja a megfelelő engedélyeket és jogosítványokat, amennyiben:

               a)

               tagállam által kijelölt légi fuvarozó esetében:

                           i.

                           a légi fuvarozó társaság az Európai Közösséget létrehozó szerződés értelmében a kijelölő tagállamban telephellyel és a közösségi jog szerinti, valamely tagállam által kibocsátott érvényes működési engedéllyel rendelkezik; valamint

                           ii.

                           a működési engedély kiadásáért felelős tagállam gyakorolja és tartja fenn a légi fuvarozó tényleges szabályozási ellenőrzését, valamint az illetékes légiforgalmi hatóságot a kijelölésben egyértelműen meghatározza; valamint

                           iii.

                           a légi fuvarozó gazdasági tevékenységének székhelye azon tagállam területén található, amelyiktől az érvényben lévő működési engedélyt kapta; valamint

                           iv.

                           a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

               b)

               az Egyesült Arab Emírségek által kijelölt légi fuvarozó esetében:

                           i.

                           a légi fuvarozó társaságot az Egyesült Arab Emírségek területén telephellyel rendelkezik, és az Egyesült Arab Emírségek vonatkozó jogszabályaival összhangban lévő működési engedéllyel rendelkezik; valamint

                           ii.

                           az Egyesült Arab Emírségek rendelkezik a légi fuvarozó tényleges ellenőrzési jogával és gyakorolja azt.

         (3)   Bármelyik félnek jogában áll a másik fél által kijelölt légi fuvarozó működési engedélyeit vagy műszaki jogosítványait elutasítani, visszavonni, felfüggeszteni vagy korlátozni, amennyiben:

               a)

               tagállam által kijelölt légi fuvarozó esetében:

                           i.

                           a légi fuvarozó társaság a kijelölő tagállamban nem rendelkezik az Európai Közösséget létrehozó szerződés szerinti telephellyel vagy a közösségi jog szerinti, valamely tagállam által kibocsátott érvényes működési engedéllyel; vagy

                           ii.

                           nem a működési engedély kiadásáért felelős tagállam gyakorolja vagy tartja fenn a légi fuvarozó tényleges szabályozási ellenőrzését, valamint az illetékes légiforgalmi hatóság a kijelölésben nincs egyértelműen meghatározva; vagy

                           iii.

                           a légi fuvarozó gazdasági tevékenységének székhelye nem azon tagállam területén található, amelyiktől a működési engedélyt kapta; vagy

                           iv.

                           a légi fuvarozó vállalkozás tulajdonjoga vagy tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai és/vagy a III. mellékletben felsorolt egyéb államok és/vagy azok állampolgárai kezében van; vagy

                           v.

                           a légi fuvarozó valamely másik tagállam által kibocsátott működési engedéllyel rendelkezik, és igazolható, hogy az ezen megállapodás szerinti közlekedési jogok gyakorlása egy olyan útvonalon, amely érinti az adott tagállam egy pontját – ideértve az átmenő forgalomként értékesített vagy más módon átmenő forgalomnak minősülő szolgáltatást is –, ténylegesen az Egyesült Arab Emírségek és az adott tagállam közötti kétoldalú légiszolgáltatási megállapodás forgalmi jogokra vonatkozó korlátozásainak megkerülésével járna; vagy

                           vi.

                           a légi fuvarozó rendelkezik az egyik tagállam által kibocsátott működési engedéllyel, de az adott tagállam és az Egyesült Arab Emírségek között nincs érvényben kétoldalú légiszolgáltatási megállapodás, továbbá igazolható, hogy az általa gyakorolni kívánt üzemeltetéshez szükséges forgalmi jogok az Egyesült Arab Emírségek által kijelölt légi fuvarozó(k) számára nem kölcsönösen hozzáférhetőek.

               b)

               az Egyesült Arab Emírségek által kijelölt légi fuvarozó esetében:

                           i.

                           a légi fuvarozó társaság az Egyesült Arab Emírségek területén nem rendelkezik telephellyel, vagy az Egyesült Arab Emírségek vonatkozó jogszabályaival összhangban lévő működési engedéllyel; vagy

                           ii.

                           az Egyesült Arab Emírségek nem rendelkezik a légi fuvarozó tényleges ellenőrzési jogával vagy nem gyakorolja azt; vagy

                           iii.

                           a légi fuvarozó társaság az Egyesült Arab Emírségektől eltérő állam állampolgárainak többségi tulajdonában és ellenőrzése alatt van, és igazolható, hogy az ezen megállapodás szerinti közlekedési jogok gyakorlása egy olyan útvonalon, amely érinti az adott másik állam egy pontját – ideértve az átmenő forgalomként értékesített vagy más módon átmenő forgalomnak minősülő szolgáltatást is –, ténylegesen valamely tagállam és az adott másik állam közötti kétoldalú légiszolgáltatási megállapodás forgalmi jogokra vonatkozó korlátozásainak megkerülésével járna; vagy

                           iv.

                           a légi fuvarozó társaság az Egyesült Arab Emírségektől eltérő állam állampolgárainak többségi tulajdonában és ellenőrzése alatt van, és valamely tagállam és az adott állam között nincs érvényben légiszolgáltatási kétoldalú megállapodás, továbbá igazolható, hogy az általa gyakorolni kívánt üzemeltetéshez szükséges közlekedési jogok az illető tagállam által kijelölt légi fuvarozó(k) számára nem kölcsönösen hozzáférhetőek.

         Az e bekezdés szerinti jogának gyakorlásakor és az ezen cikk (3) bekezdése a) pontjának v. és vi. alpontjában meghatározott jogainak sérelme nélkül az Egyesült Arab Emírségek nem tehet különbséget a tagállamok légi fuvarozói között nemzeti hovatartozás alapján.
   3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, az Egyesült Arab Emírségeknek a légi fuvarozót kijelölő tagállam és az Egyesült Arab Emírségek között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik tagállam általi elfogadása, végrehajtása és fenntartása tekintetében, mind pedig az adott légi fuvarozó működési engedélye tekintetében.
   4. cikk
   A repülőgép-üzemanyag adóztatása
   (1)   A II. melléklet d) pontjában felsorolt cikkek kiegészülnek e cikk (2) bekezdésének rendelkezéseivel.
   (2)   Az ezzel esetleg ellentétes rendelkezések ellenére a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat, díjakat vagy egyéb terheket vessenek ki a területükön felvett üzemanyagra, amelyet az Egyesült Arab Emírségek által kijelölt légi fuvarozó olyan légi járműve használ, amely az adott tagállam területének egy pontja és az adott tagállam vagy egy másik tagállam területének egy másik pontja között közlekedik. Ilyen esetben az Egyesült Arab Emírségeknek jogában áll, hogy viszonossági alapon hátrányos megkülönböztetés nélkül hasonló adókat, illetékeket, vámokat, illetékeket, díjakat vagy egyéb terheket vessen ki a területén felvett üzemanyagra.
   5. cikk
   Viteldíjak az Európai Közösségen belül
   (1)   A II. melléklet e) pontjában felsorolt cikkek megfelelő rendelkezései kiegészülnek e cikk (2) bekezdésének rendelkezéseivel.
   (2)   Az Egyesült Arab Emírségek által kijelölt légi fuvarozó(k)nak az I. mellékletben felsorolt, és a II. melléklet e) pontjában foglalt rendelkezések valamelyikét tartalmazó megállapodás alapján az Európai Közösségen belüli légi útvonalakon közlekedő járatokra kiszabott viteldíjai az európai közösségi jog hatálya alá tartoznak.
   (3)   E cikk (2) bekezdésétől eltérve, az Egyesült Arab Emírségek által kijelölt légi fuvarozó társaságok számára megengedett, hogy áraikat a Közösségen belüli légi útvonalakon közlekedő más társaságok által megszabott viteldíjakhoz igazítsák.
   6. cikk
   A versenyszabályoknak való megfelelés
   (1)   Az ezzel esetleg ellentétes rendelkezések ellenére az I. mellékletben felsorolt megállapodások semmilyen mértékben sem i. részesíthetik előnyben a vállalkozások közötti olyan megállapodások, vállalkozástársulások által hozott olyan döntések vagy olyan összehangolt magatartások elfogadását, amelyek a versenyt megakadályozzák vagy torzítják; ii. erősíthetik bármely efféle megállapodás, döntés vagy összehangolt magatartás hatásait; vagy iii. háríthatják magánjellegű gazdasági szereplőkre a felelősséget a versenyt megakadályozó, torzító vagy korlátozó intézkedések meghozataláért.
   (2)   Az I. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   Ennek a megállapodásnak a rendelkezéseit a szerződő felek kölcsönös megegyezés alapján bármikor felülvizsgálhatják vagy módosíthatják.
   9. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amelyen a szerződő felek írásban értesítették egymást arról, hogy a megállapodás hatálybalépéséhez szükséges belső eljárások lezárultak.
   (2)   Az (1) bekezdéstől eltérve a szerződő felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amelyen a szerződő felek értesítik egymást az ehhez szükséges eljárások lezárulásáról.
   (3)   A tagállamok és az Egyesült Arab Emírségek között létrejött azon megállapodásokat és egyéb megegyezéseket, amelyek e megállapodás aláírásának napján még nem léptek hatályba és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást minden ilyen megállapodásra és megegyezésre azok hatálybalépésének vagy ideiglenes alkalmazásának napjától alkalmazni kell.
   10. cikk
   Megállapodás megszűnése
   (1)   Ha az I. mellékletben felsorolt megállapodások egyike hatályát veszti, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kétezer-hetedik év november harmincadik napján, két-két eredeti példányban angol, arab, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelven.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Обединените арабски емирства
         Por los Emiratos Árabes Unidos
         Za Spojené arabeské emiráty
         For De Forenede Arabiske Emirater
         Für die Vereinigten Arabischen Emirate
         Araabia Ühendemiraatide nimel
         Για τα Ενωμένα Αραβικά Εμιράτα
         For the United Arab Emirates
         Pour les Émirats arabes unis
         Per gli Emirati arabi uniti
         Apvienoto Arābu Emirātu vārdā
         Jungtinių Arabų Emyratų vardu
         Az Egyesült Arab Emirségek részéről
         Għall-Emirati Gharab Maghquda
         Voor de Verenigde Arabische Emiraten
         W imieniu Zjednoczonych Emiratów Arabskieh
         Pelos Emirados Árabes Unidos
         Pentru Emiratele Arabe Unite
         Za Spojené arabské emiráty
         Za Združene arabske emirate
         Yhdistyneiden Arabiemiirikuntien puolesta
         För Förenade Arabemiraten

   I. MELLÉKLET
   A MEGÁLLAPODÁS 1. CIKKÉBEN EMLÍTETT MEGÁLLAPODÁSOK JEGYZÉKE

               a)

               Az Egyesült Arab Emírségek és az Európai Közösség tagállamai között létrejött kétoldalú légiszolgáltatási megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           A Bolgár Népköztársaság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1989. november 29-én írtak alá Szófiában, a továbbiakban a II. mellékletben: az Egyesült Arab Emírségek–Bulgária megállapodás;
                           együttes olvasatban az Abu Dhabiban, 1988. február 3-án kelt egyetértési nyilatkozattal;

                           —

                           Az Osztrák Köztársaság szövetségi kormánya és az Egyesült Arab Emírségek kormánya között létrejött légiközlekedési megállapodás, amelyet 1990. május 23-án írtak alá Abu Dhabiban, a továbbiakban a II. mellékletben: az 1990. évi Egyesült Arab Emírségek–Ausztria megállapodás;
                           együttes olvasatban a Bécsben, 1987. október 14-én kelt titkos egyetértési nyilatkozattal;

                           —

                           Az Egyesült Arab Emírségek kormánya és Osztrák Köztársaság szövetségi kormánya között létrejött légiszolgáltatási megállapodás, amelyet 2004. március 10-én parafáltak Abu Dhabiban, a továbbiakban a II. mellékletben: a 2004. évi Egyesült Arab Emírségek–Ausztria megállapodás;
                           együttes olvasatban az Abu Dhabiban, 2004. március 10-én kelt kölcsönösen elfogadott jegyzőkönyvvel;
                           módosítva a Bécsben, 2005. március 31-én kelt egyetértési nyilatkozattal;
                           legutóbb a 2006. december 10-i levélváltással módosítva.

                           —

                           A Belga Királyság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1990. március 5-én írtak alá Abu Dhabiban, a továbbiakban a II. mellékletben: az Egyesült Arab Emírségek–Belgium megállapodás;
                           együttes olvasatban a Brüsszelben 1986. július 8-án kelt titkos egyetértési nyilatkozattal;
                           legutóbb a 2001. január 30-án és 2001. február 20-án kelt levélváltással módosítva.

                           —

                           A Ciprusi Köztársaság kormánya és az Egyesült Arab Emírségek kormánya között a létrejött légiszolgáltatási megállapodás, amelyet 1999. december 7-én írtak alá Abu Dhabiban, a továbbiakban a II. mellékletben: az Egyesült Arab Emírségek–Ciprus megállapodás;
                           együttes olvasatban az Abu Dhabiban 1999. december 7-én kelt kölcsönösen elfogadott jegyzőkönyvvel;
                           kiegészítve a Nicosiában 2001. február 23-án kelt egyetértési nyilatkozattal;
                           módosítva a Dubaiban 2002. október 16-án kelt egyetértési nyilatkozattal.

                           —

                           A Cseh Köztársaság kormánya és az Egyesült Arab Emírségek kormánya között létrejött légiközlekedési megállapodás, amelyet 2002. december 15-én írtak alá Abu Dhabiban, a továbbiakban a II. mellékletben: az Egyesült Arab Emírségek–Cseh Köztársaság megállapodás;
                           együttes olvasatban a Prágában 1999. november 24-én kelt kölcsönösen elfogadott jegyzőkönyvvel.

                           —

                           A Dán Királyság kormánya és az Egyesült Arab Emírségek kormánya között létrejött légiszolgáltatási megállapodás, amelyet 1999. február 24-én parafáltak Abu Dhabiban, a továbbiakban a II. mellékletben: az Egyesült Arab Emírségek–Dánia parafált megállapodás;
                           együttes olvasatban az Abu Dhabiban 1999. február 24-én parafált egyetértési nyilatkozattal.

                           —

                           A Finn Köztársaság kormánya és az Egyesült Arab Emírségek kormánya között létrejött légiszolgáltatási megállapodás, amelyet 2004. április 6-án parafáltak Helsinkiben, a továbbiakban a II. mellékletben: az Egyesült Arab Emírségek–Finnország megállapodás;
                           együttes olvasatban a Helsinkiben 2004. április 6-án kelt kölcsönösen elfogadott jegyzőkönyvvel;
                           együttes olvasatban a Helsinkiben 2004. április 6-án kelt titkos egyetértési nyilatkozattal.

                           —

                           A Francia Köztársaság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1991. szeptember 9-én írtak alá Párizsban, a továbbiakban a II. mellékletben: az Egyesült Arab Emírségek–Franciaország megállapodás;
                           együttes olvasatban a Párizsban 1986. október 30-án kelt titkos egyetértési nyilatkozattal;
                           módosítva a Párizsban 1997. október 7-én kelt egyetértési nyilatkozattal;
                           kiegészítve az Abu Dhabiban 2001. szeptember 19-én kelt egyetértési nyilatkozattal;
                           módosítva a Párizsban 2004. szeptember 16-án kelt egyetértési nyilatkozattal;
                           legutóbb az Abu Dhabiban 2006. december 13-án kelt egyetértési nyilatkozattal módosítva.

                           —

                           A Német Szövetségi Köztársaság és az Egyesült Arab Emírségek között létrejött légiközlekedési megállapodás, amelyet 1994. március 2-án írtak alá Abu Dhabiban, a továbbiakban a II. mellékletben: az Egyesült Arab Emírségek–Németország megállapodás;
                           kiegészítve az Abu Dhabiban 1998. június 15-én kelt jegyzőkönyvel;
                           együttes olvasatban a Bonnban 2000. június 15-én kelt kölcsönösen elfogadott jegyzőkönyvvel.

                           —

                           A Görög Köztárság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1991. december 16-án írtak alá Abu Dhabiban, a továbbiakban a II. mellékletben: az Egyesült Arab Emírségek–Görögország megállapodás;
                           módosítva az Athénban 1998. február 11-én kelt egyetértési nyilatkozattal.
                           együttes olvasatban a 2004. április 27-én Athénban kelt egyetértési nyilatkozattal;

                           —

                           Az Írország kormánya és az Egyesült Arab Emírségek kormánya között létrejött légiközlekedési megállapodás, amelyet 1995. június 28-án parafáltak Dublinban, a továbbiakban a II. mellékletben: az Egyesült Arab Emírségek–Írország megállapodás;
                           együttes olvasatban a Dublinban 1995. június 28-án kelt titkos egyetértési nyilatkozattal;

                           —

                           Az Olasz Köztársaság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1991. április 3-án írtak alá Abu Dhabiban, a továbbiakban a II. mellékletben: az Egyesült Arab Emírségek–Olaszország megállapodás;
                           együttes olvasatban a Rómában 1989. február 21-én kelt nyilatkozattal;
                           módosítva a Rómában 1991. szeptember 10-én kelt nyilatkozattal;
                           módosítva a Rómában 1999. november 8-án kelt egyetértési nyilatkozattal;
                           módosítva a Rómában 2003. június 4-én kelt egyetértési nyilatkozattal;
                           módosítva a Dubaiban 2004. március 30-án kelt egyetértési nyilatkozattal;
                           módosítva a Rómában 2005. december 13-án kelt egyetértési nyilatkozattal;
                           módosítva a 2007. január 9-én és 2007. február 8-án kelt levélváltással;
                           legutóbb módosítva a 2007. szeptember 26-án és szeptember 27-én kelt levélváltással;

                           —

                           A Lett Köztársaság kormánya és az Egyesült Arab Emírségek kormánya között létrejött légiszolgáltatási megállapodás, amelyet 2005. szeptember 13-án parafáltak Rigában, a továbbiakban a II. mellékletben: az Egyesült Arab Emírségek–Lettország megállapodás;
                           együttes olvasatban a Rigában 2005. szeptember 13-án kelt egyetértési nyilatkozattal.

                           —

                           A Luxemburgi Nagyhercegség kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1986. november 28-án írtak alá Luxembourgban, a továbbiakban a II. mellékletben: az Egyesült Arab Emírségek–Luxemburg megállapodás;
                           együttes olvasatban a Luxembourgban, 1986. november 28-án kelt titkos egyetértési nyilatkozattal.

                           —

                           A Málta kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1991. november 26-án parafáltak Abu Dhabiban és 1994. november 10-én írtak alá Valettában, a továbbiakban a II. mellékletben: az Egyesült Arab Emírségek–Málta megállapodás;
                           együttes olvasatban az Abu Dhabiban 1991. november 26-án kelt titkos egyetértési nyilatkozattal;
                           módosítva a Máltán 2003. szeptember 24-én kelt egyetértési nyilatkozattal.

                           —

                           A Holland Királyság és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1990. július 31-én írtak alá Abu Dhabiban, a továbbiakban a II. mellékletben: az Egyesült Arab Emírségek–Hollandia megállapodás;
                           együttes olvasatban a Hágában 1986. július 30-án kelt kölcsönösen elfogadott jegyzőkönyvvel és titkos egyetértési nyilatkozattal;
                           módosítva az Abu Dhabiban 2000. április 10-én kelt titkos egyetértési nyilatkozattal.

                           —

                           A Lengyel Köztársaság kormánya és az Egyesült Arab Emírségek kormánya között a területeik közötti és azokon túli légiszolgáltatási megállapodás, amelyet 1994. november 20-án írtak alá Abu Dhabiban, a továbbiakban a II. mellékletben: az Egyesült Arab Emírségek–Lengyelország megállapodás;
                           együttes olvasatban a Varsóban 1992. május 19-én kelt titkos egyetértési nyilatkozattal;
                           módosítva a titkos 2001. szeptember 4-i egyetértési nyilatkozat függelékével.

                           —

                           A Portugál Köztársaság és az Egyesült Arab Emírségek között létrejött légiszolgáltatási megállapodás, amelyet 2005. május 18-án írtak alá Lisszabonban, a továbbiakban a II. mellékletben: az Egyesült Arab Emírségek–Portugália megállapodás;
                           együttes olvasatban a Lisszabonban 2005. május 18-án kelt egyetértési nyilatkozattal.

                           —

                           A Szlovén Köztársaság és az Egyesült Arab Emírségek között létrejött légiszolgáltatási megállapodás, amelyet 2005. szeptember 16-án parafáltak Ljubljanában, a továbbiakban a II. mellékletben: az Egyesült Arab Emírségek–Szlovénia megállapodás;
                           együttes olvasatban a Ljubljanában 2005. szeptember 16-án kelt egyetértési nyilatkozattal.

                           —

                           A Spanyol Királyság és az Egyesült Arab Emírségek között létrejött légiközlekedési megállapodás, amelyet 2001. október 17-én írtak alá Madridban, a továbbiakban a II. mellékletben: az Egyesült Arab Emírségek–Spanyolország megállapodás;
                           együttes olvasatban a Madridban 2001. október 17-én kelt egyetértési nyilatkozattal.

                           —

                           A Svéd Királyság kormánya és az Egyesült Arab Emírségek kormánya közötti légiszolgáltatási megállapodás, amelyet 1999. február 24-én parafáltak Abu Dhabiban, a továbbiakban a II. mellékletben: az Egyesült Arab Emírségek–Svédország parafált megállapodás.
                           együttes olvasatban az Abu Dhabiban 1999. február 24-én parafált titkos egyetértési nyilatkozattal;

                           —

                           A Nagy-Britannia és Észak-Írország Egyesült Királyságának kormánya és az Egyesült Arab Emírségek kormánya között létrejött légiszolgáltatási megállapodás, amelyet 2002. június 2-án írtak alá Abu Dhabiban, a továbbiakban a II. mellékletben: az Egyesült Arab Emírségek–Egyesült Királyság megállapodás;
                           együttes olvasatban a Dubaiban 1997. február 26-án kelt egyetértési nyilatkozattal;
                           kiegészítve a Londonban és Abu Dhabiban, 2003. június 16-án, illetve 2003. június 29-én kelt egyetértési nyilatkozatokkal.

               b)

               légiszolgáltatási megállapodások és egyéb megegyezések, amelyeket az Egyesült Arab Emírségek és az Európai Közösség tagállamai parafáltak vagy aláírtak, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           A Románia kormánya és az Egyesült Arab Emírségek kormánya között létrejött polgári légiközlekedési megállapodás, amelyet 1989. március 8-án parafáltak Abu Dhabiban, a továbbiakban a II. mellékletben: az Egyesült Arab Emírségek–Románia megállapodás;
                           együttes olvasatban az Abu Dhabiban 1989. március 8-án kelt titkos egyetértési nyilatkozattal.

         II. MELLÉKLET
   AZ 1. MELLÉKLETBEN FELSOROLT MEGÁLLAPODÁSOKBAN SZEREPLŐ ÉS E MEGÁLLAPODÁS 2–6. CIKKÉBEN EMLÍTETT CIKKEK JEGYZÉKE

               a)

               Kijelölés:

                           —

                           az 1990. évi Egyesült Arab Emírségek–Ausztria megállapodás 3. cikkének (2) és (4) bekezdése;

                           —

                           a 2004. évi Egyesült Arab Emírségek–Ausztria megállapodás 3. cikke (2) bekezdésének a) és b) pontja;

                           —

                           az Egyesült Arab Emírségek–Belgium megállapodás 4. cikkének (2) és (4) bekezdése;

                           —

                           az Egyesült Arab Emírségek–Bulgária megállapodás 4. cikkének (2) és (4) bekezdése;

                           —

                           az Egyesült Arab Emírségek–Ciprus megállapodás 3. cikkének (2) bekezdése;

                           —

                           az Egyesült Arab Emírségek–Cseh Köztársaság megállapodás 3. cikkének (2) és (4) bekezdése;

                           —

                           az Egyesült Arab Emírségek–Dánia parafált megállapodás 3. cikkének (2) (és (4) bekezdése;

                           —

                           az Egyesült Arab Emírségek–Finnország megállapodás 3. cikke (2) bekezdésének a) és b) pontja;

                           —

                           az Egyesült Arab Emírségek–Franciaország megállapodás 4. cikkének (2) és (4) bekezdése;

                           —

                           az Egyesült Arab Emírségek–Németország megállapodás 3. cikkének (3) bekezdése;

                           —

                           az Egyesült Arab Emírségek–Görögország megállapodás 4. cikke (2) bekezdésének a) és b) pontja;

                           —

                           az Egyesült Arab Emírségek–Írország megállapodás 3. cikkének (3) bekezdése;

                           —

                           az Egyesült Arab Emírségek–Olaszország megállapodás 4. cikke (2) bekezdésének a) és b) pontja;

                           —

                           az Egyesült Arab Emírségek–Lettország megállapodás 3. cikke (2) bekezdésének a) és b) pontja;

                           —

                           az Egyesült Arab Emírségek–Luxemburg megállapodás 4. cikkének (2) és (4) bekezdése;

                           —

                           az Egyesült Arab Emírségek–Málta megállapodás 3. cikkének (2) és (4) bekezdése;

                           —

                           az Egyesült Arab Emírségek–Hollandia megállapodás 4. cikkének (2) és (4) bekezdése;

                           —

                           az Egyesült Arab Emírségek–Lengyelország megállapodás 3. cikkének (2) és (4) bekezdése;

                           —

                           az Egyesült Arab Emírségek–Portugália megállapodás 3. cikke (2) bekezdésének a) és b) pontja;

                           —

                           az Egyesült Arab Emírségek–Románia megállapodás 3. cikkének (2) és (4) bekezdése;

                           —

                           az Egyesült Arab Emírségek–Szlovénia megállapodás 3. cikke (2) bekezdésének a) és b) pontja;

                           —

                           az Egyesült Arab Emírségek–Spanyolország megállapodás 3. cikkének (2) és (4) bekezdése;

                           —

                           az Egyesült Arab Emírségek–Svédország parafált megállapodás 3. cikkének (2) és (4) bekezdése;

                           —

                           az Egyesült Arab Emírségek–Egyesült Királyság megállapodás 4. cikkének (2) és (4) bekezdése.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           az 1990. évi Egyesült Arab Emírségek–Ausztria megállapodás 4. cikke (1) bekezdésének a) pontja;

                           —

                           a 2004. évi Egyesült Arab Emírségek–Ausztria megállapodás 4. cikke (1) bekezdésének a) és b) pontja;

                           —

                           az Egyesült Arab Emírségek–Belgium megállapodás 5. cikke (1) bekezdésének a) pontja;

                           —

                           az Egyesült Arab Emírségek–Bulgária megállapodás 5. cikke (1) bekezdésének a) pontja;

                           —

                           az Egyesült Arab Emírségek–Ciprus megállapodás 4. cikke (1) bekezdésének a) pontja;

                           —

                           az Egyesült Arab Emírségek–Cseh Köztársaság megállapodás 4. cikke (1) bekezdésének b) pontja;

                           —

                           az Egyesült Arab Emírségek–Dánia parafált megállapodás 4. cikke (1) bekezdésének a) pontja;

                           —

                           az Egyesült Arab Emírségek–Finnország megállapodás 4. cikke (1) bekezdésének a) és b) pontja;

                           —

                           az Egyesült Arab Emírségek–Franciaország megállapodás 5. cikke (1) bekezdésének a) pontja;

                           —

                           az Egyesült Arab Emírségek–Németország megállapodás 4. cikkének (1) bekezdése;

                           —

                           az Egyesült Arab Emírségek–Görögország megállapodás 5. cikke (1) bekezdésének a) és b) pontja;

                           —

                           az Egyesült Arab Emírségek–Írország megállapodás 3. cikkének (5) bekezdése;

                           —

                           az Egyesült Arab Emírségek–Olaszország megállapodás 5. cikke (1) bekezdésének a) és b) pontja;

                           —

                           az Egyesült Arab Emírségek–Lettország megállapodás 4. cikke (1) bekezdésének a) és b) pontja;

                           —

                           az Egyesült Arab Emírségek–Luxemburg megállapodás 5. cikke (1) bekezdésének a) pontja;

                           —

                           az Egyesült Arab Emírségek–Málta megállapodás 4. cikke (1) bekezdésének a) pontja;

                           —

                           az Egyesült Arab Emírségek–Hollandia megállapodás 5. cikkének 5.1.1. pontja;

                           —

                           az Egyesült Arab Emírségek–Lengyelország megállapodás 4. cikke (1) bekezdésének a) pontja;

                           —

                           az Egyesült Arab Emírségek–Portugália megállapodás 4. cikke (1) bekezdésének a) és b) pontja;

                           —

                           az Egyesült Arab Emírségek–Románia megállapodás 4. cikke (1) bekezdésének a) pontja;

                           —

                           az Egyesült Arab Emírségek–Szlovénia megállapodás 4. cikke (1) bekezdésének a) és b) pontja;

                           —

                           az Egyesült Arab Emírségek–Spanyolország megállapodás 4. cikke (1) bekezdésének a) pontja;

                           —

                           az Egyesült Arab Emírségek–Svédország parafált megállapodás 4. cikke (1) bekezdésének a) pontja;

                           —

                           az Egyesült Arab Emírségek–Egyesült Királyság megállapodás 5. cikke (1) bekezdésének a) pontja.

               c)

               Biztonság:

                           —

                           a 2004. évi Egyesült Arab Emírségek–Ausztria megállapodás 6. cikke;

                           —

                           az Egyesült Arab Emírségek–Cseh Köztársaság megállapodás 7. cikke;

                           —

                           az Egyesült Arab Emírségek–Dánia parafált megállapodás 14. cikke;

                           —

                           az Egyesült Arab Emírségek–Finnország megállapodás 12. cikke;

                           —

                           az Egyesült Arab Emírségek–Németország megállapodás 11a. cikke;

                           —

                           az Egyesült Arab Emírségek–Görögország megállapodás 9a. cikke;

                           —

                           az Egyesült Arab Emírségek–Lettország megállapodás 6. cikke;

                           —

                           az Egyesült Arab Emírségek–Málta megállapodás 8a. cikke;

                           —

                           az Egyesült Arab Emírségek–Hollandia megállapodás 17. cikke;

                           —

                           az Egyesült Arab Emírségek–Portugália megállapodás 14. cikke;

                           —

                           az Egyesült Arab Emírségek–Szlovénia megállapodás 14. cikke;

                           —

                           az Egyesült Arab Emírségek–Spanyolország megállapodás 11. cikke;

                           —

                           az Egyesült Arab Emírségek–Svédország parafált megállapodás14. cikke;

                           —

                           az Egyesült Arab Emírségek–Egyesült Királyság megállapodás 10. cikke.

               d)

               A repülőgép-üzemanyag adóztatása:

                           —

                           a 1990. évi Egyesült Arab Emírségek–Ausztria megállapodás 7. cikke;

                           —

                           a 2004. évi Egyesült Arab Emírségek–Ausztria megállapodás 9. cikke;

                           —

                           az Egyesült Arab Emírségek–Belgium megállapodás 6. cikke;

                           —

                           az Egyesült Arab Emírségek–Bulgária megállapodás 6. cikke;

                           —

                           az Egyesült Arab Emírségek–Ciprus megállapodás 6. cikke;

                           —

                           az Egyesült Arab Emírségek–Cseh Köztársaság megállapodás 8. cikke;

                           —

                           az Egyesült Arab Emírségek–Dánia parafált megállapodás 6. cikke;

                           —

                           az Egyesült Arab Emírségek–Finnország megállapodás 6. cikke;

                           —

                           az Egyesült Arab Emírségek–Franciaország megállapodás 6. cikke;

                           —

                           az Egyesült Arab Emírségek–Németország megállapodás 6. cikke;

                           —

                           az Egyesült Arab Emírségek–Görögország megállapodás 6. cikke;

                           —

                           az Egyesült Arab Emírségek–Írország megállapodás 11. cikke;

                           —

                           az Egyesült Arab Emírségek–Olaszország megállapodás 6. cikke;

                           —

                           az Egyesült Arab Emírségek–Lettország megállapodás 9. cikke;

                           —

                           az Egyesült Arab Emírségek–Luxemburg megállapodás 6. cikke;

                           —

                           Az Egyesült Arab Emírségek–Málta megállapodás 5. cikke;

                           —

                           az Egyesült Arab Emírségek–Hollandia megállapodás 7. cikke;

                           —

                           az Egyesült Arab Emírségek–Lengyelország megállapodás 6. cikke;

                           —

                           az Egyesült Arab Emírségek–Portugália megállapodás 6. cikke;

                           —

                           az Egyesült Arab Emírségek–Románia megállapodás 9. cikke;

                           —

                           az Egyesült Arab Emírségek–Szlovénia megállapodás 6. cikke;

                           —

                           az Egyesült Arab Emírségek–Spanyolország megállapodás 5. cikke;

                           —

                           az Egyesült Arab Emírségek–Svédország parafált megállapodás 6. cikke;

                           —

                           az Egyesült Arab Emírségek–Egyesült Királyság megállapodás 8. cikke.

               e)

               Viteldíjak az Európai Közösségen belül:

                           —

                           a 1990. évi Egyesült Arab Emírségek–Ausztria megállapodás 9. cikke;

                           —

                           a 2004. évi Egyesült Arab Emírségek–Ausztria megállapodás 12. cikke;

                           —

                           az Egyesült Arab Emírségek–Belgium megállapodás 11. cikke;

                           —

                           az Egyesült Arab Emírségek–Bulgária megállapodás 11. cikke;

                           —

                           az Egyesült Arab Emírségek–Ciprus megállapodás 13. cikke;

                           —

                           az Egyesült Arab Emírségek–Cseh Köztársaság megállapodás 12. cikke;

                           —

                           az Egyesült Arab Emírségek–Dánia parafált megállapodás 10. cikke;

                           —

                           az Egyesült Arab Emírségek–Finnország megállapodás 8. cikke;

                           —

                           az Egyesült Arab Emírségek–Franciaország megállapodás 12. cikke;

                           —

                           az Egyesült Arab Emírségek–Németország megállapodás 10. cikke;

                           —

                           az Egyesült Arab Emírségek–Görögország megállapodás 11. cikke;

                           —

                           az Egyesült Arab Emírségek–Írország megállapodás 6. cikke;

                           —

                           az Egyesült Arab Emírségek–Olaszország megállapodás 12. cikke;

                           —

                           az Egyesült Arab Emírségek–Lettország megállapodás 12. cikke;

                           —

                           az Egyesült Arab Emírségek–Luxemburg megállapodás 11. cikke;

                           —

                           Az Egyesült Arab Emírségek–Málta megállapodás 10. cikke;

                           —

                           az Egyesült Arab Emírségek–Hollandia megállapodás 6. cikke;

                           —

                           az Egyesült Arab Emírségek–Lengyelország megállapodás 9. cikke;

                           —

                           az Egyesült Arab Emírségek–Portugália megállapodás 18. cikke;

                           —

                           az Egyesült Arab Emírségek–Románia megállapodás 13. cikke;

                           —

                           az Egyesült Arab Emírségek–Szlovénia megállapodás 18. cikke;

                           —

                           az Egyesült Arab Emírségek–Spanyolország megállapodás 7. cikke;

                           —

                           az Egyesült Arab Emírségek–Svédország parafált megállapodás10. cikke;

                           —

                           az Egyesült Arab Emírségek–Egyesült Királyság megállapodás 7. cikke.

         III. MELLÉKLET
   A MEGÁLLAPODÁS 2. CIKKÉBEN EMLÍTETT EGYÉB ÁLLAMOK JEGYZÉKE

               a)

               Az Izlandi Köztársaság (az Európai Gazdasági Térségről szóló megállapodás értelmében);

               b)

               A Liechtensteini Hercegség (az Európai Gazdasági Térségről szóló megállapodás értelmében);

               c)

               A Norvég Királyság (az Európai Gazdasági Térségről szóló megállapodás értelmében);

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: A Tanács 2011/640/KKBP határozata (2011. július 12.) az Európai Unió és a Mauritiusi Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Mauritiusi Köztársaság részére történő átadására vonatkozó feltételekről, valamint a kalóztámadások elkövetésével gyanúsított személyekre az átadást követően vonatkozó feltételekről szóló megállapodás aláírásáról és megkötéséről

text:
               30.9.2011

               HU

               Az Európai Unió Hivatalos Lapja

               L 254/1

         A TANÁCS 2011/640/KKBP HATÁROZATA
   (2011. július 12.)
   az Európai Unió és a Mauritiusi Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Mauritiusi Köztársaság részére történő átadására vonatkozó feltételekről, valamint a kalóztámadások elkövetésével gyanúsított személyekre az átadást követően vonatkozó feltételekről szóló megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére és az Európai Unió működéséről szóló szerződésre és különösen annak 218. cikke (5) és (6) bekezdésére,
   tekintettel az Unió külügyi és biztonságpolitikai főképviselőjének („főképviselő”) javaslatára,
   mivel:

               (1)

               Az Egyesült Nemzetek Szervezetének Biztonsági Tanácsa (ENSZ BT) 2008. június 2-án elfogadta az 1816 (2008) sz. határozatot, amelyben minden államot felszólított arra, hogy működjenek együtt a szomáliai partoknál elkövetetett kalóztámadásokért és fegyveres rablásokért felelős személyekre vonatkozó joghatóság megállapítása, valamint a nyomozás és a büntetőeljárások lefolytatása terén. Későbbi ENSZ BT-határozatok újólag megerősítették ezeket a rendelkezéseket.

               (2)

               A Tanács 2008. november 10-én elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről („Atalanta-művelet”) szóló 2008/851/KKBP együttes fellépést (1).

               (3)

               A 2008/851/KKBP együttes fellépés 12. cikke úgy rendelkezik, hogy a szomáliai felségvizeken ténylegesen vagy feltételezhetően kalóztámadást vagy fegyveres rablást elkövető vagy elkövetett, és büntetőeljárás megindítása céljából letartóztatott és elfogott személyek, valamint az ezen cselekmények elkövetésére szolgáló eszközök átadhatók olyan harmadik államnak, amely joghatóságát az említett személyek és eszközök felett gyakorolni kívánja, amennyiben e harmadik állammal az alkalmazandó nemzetközi joggal – nevezetesen a nemzetközi emberi jogi jogszabályokkal – összhangban megállapodás jött létre az átadás feltételeiről annak biztosítása érdekében, hogy senkit ne sújtsanak halálbüntetéssel vagy vessenek alá kínzásnak vagy más kegyetlen, embertelen vagy megalázó bánásmódnak.

               (4)

               A tárgyalások megkezdésének engedélyezéséről szóló tanácsi határozat 2010. március 22-i elfogadását követően a főképviselő az EUSZ 37. cikkével összhangban tárgyalásokat folytatott az Európai Unió és a Mauritiusi Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az EU által vezetett tengeri erők részéről a Mauritiusi Köztársaság részére történő átadására vonatkozó feltételekről, valamint a kalóztámadások elkövetésével gyanúsított személyekre az átadást követően vonatkozó feltételekről szóló megállapodásról („megállapodás”).

               (5)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A Tanács az Unió nevében jóváhagyja az Európai Unió és a Mauritiusi Köztársaság közötti, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Mauritiusi Köztársaság részére történő átadására vonatkozó feltételekről, valamint a kalóztámadások elkövetésével gyanúsított személyekre az átadást követően vonatkozó feltételekről szóló megállapodást („megállapodás”).
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Uniót jogilag kötelező aláírására jogosult személy(eke)t.
   3. cikk
   A Tanács elnöke az Unió nevében megteszi a megállapodás (2) 11. cikkének (1) bekezdésében meghatározott értesítést.
   4. cikk
   Ez a határozat az elfogadásának napján lép hatályba.

      Kelt Brüsszelben, 2011. július 12-én.

            a Tanács részéről

            az elnök

         J. VINCENT-ROSTOWSKI

      (1)  HL L 301., 2008.11.12., 33. o.

      (2)  A megállapodás aláírásának időpontját a Tanács Főtitkársága közzéteszi az Európai Unió Hivatalos Lapjában.
    ---documentbreak---

               30.9.2011

               HU

               Az Európai Unió Hivatalos Lapja

               L 254/3

         FORDÍTÁS
   MEGÁLLAPODÁS
   az Európai Unió és a Mauritiusi Köztársaság között, a kalóztámadások elkövetésével gyanúsított személyeknek és a kalóztámadásokkal összefüggésben lefoglalt javaknak az Európai Unió által vezetett tengeri erők részéről a Mauritiusi Köztársaság részére történő átadására vonatkozó feltételekről, valamint a kalóztámadások elkövetésével gyanúsított személyekre az átadást követően vonatkozó feltételekről
   AZ EURÓPAI UNIÓ (EU),
   egyrészről, és
   A MAURITIUSI KÖZTÁRSASÁG,
   a továbbiakban: Mauritius,
   másrészről,
   a továbbiakban együttesen: a Felek,
   FIGYELEMBE VÉVE:
   az Egyesült Nemzetek Szervezete Biztonsági Tanácsának (ENSZ BT) 1814 (2008), 1838 (2008), 1846 (2008) és 1851 (2008) sz. határozatait, valamint az ezeket követő határozatokat,
   az ENSZ 1982. évi Tengerjogi Egyezményét (UNCLOS) és különösen annak 100–107., valamint 110. cikkét,
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (EUNAVFOR Atalanta művelet) szóló, a 2009. december 8-i 2009/907/KKBP tanácsi határozattal (1) módosított 2008. november 10-i 2008/851/KKBP tanácsi együttes fellépést (2),
   a nemzetközi emberi jogi jogszabályokat, ideértve a Polgári és Politikai Jogok Nemzetközi Egyezségokmányát (1966), valamint a kínzás és más kegyetlen, embertelen vagy megalázó büntetések vagy bánásmódok elleni egyezményt (1984),
   azt, hogy e megállapodás nem érinti a Felek nemzetközi megállapodások és egyéb, nemzetközi bíróságok létrehozásáról szóló okiratok – többek között a Nemzetközi Büntetőbíróság alapokmánya – szerinti jogait és kötelezettségeit,
   A KÖVETKEZŐKBEN ÁLLAPODTAK MEG:
   1. cikk
   Cél
   Ez a megállapodás meghatározza az alábbiakra vonatkozó feltételeket és részletes szabályokat:

               a)

               az EUNAVFOR műveleti területén kalóztámadás elkövetésével vagy annak kísérletével gyanúsított, az EUNAVFOR által fogva tartott személyeknek a 3. cikk (1) bekezdése szerinti átadása;

               b)

               az EUNAVFOR által a kalóztámadásokkal összefüggésben lefoglalt javaknak az EUNAVFOR részéről Mauritius részére történő átadása; valamint

               c)

               az átadott személyekkel való bánásmód.

         2. cikk
   Fogalommeghatározások
   E megállapodás alkalmazásában:
   a)   „az Európai Unió által vezetett tengeri erők (EUNAVFOR)”: az „Atalanta” elnevezésű uniós műveletben részt vevő EU katonai parancsnokságok és nemzeti kontingensek, valamint ezek hajói, repülőgépei, felszerelései és eszközei;
   b)   „művelet”: a 2008/851/KKBP tanácsi együttes fellépés által létrehozott katonai missziónak és/vagy annak utódjának előkészítése, telepítése, végrehajtása és támogatása;
   c)   „nemzeti kontingensek”: az Európai Unió tagállamaihoz, valamint – az EU által küldött értesítés alapján – a műveletben részt vevő más államokhoz tartozó egységek és hajók;
   d)   „küldő állam”: az EUNAVFOR számára nemzeti kontingenst biztosító állam;
   e)   „kalózkodás”: az UNCLOS 101. cikkében meghatározottak szerinti kalózkodás;
   f)   „átadott személy”: kalóztámadás elkövetésével vagy annak kísérletével gyanúsított, az EUNAVFOR által e megállapodás értelmében Mauritius részére átadott személy.
   3. cikk
   Általános elvek
   (1)   Mauritius az EUNAVFOR kérésére elfogadhatja az EUNAVFOR által kalóztámadások kapcsán őrizetbe vett személyek és az EUNAVFOR által ezzel összefüggésben lefoglalt javak átadását, valamint nyomozás és büntetőeljárás indítása céljából átadja ezen személyeket és javakat az illetékes hatóságainak. A felajánlott átadások elfogadásáról Mauritius eseti alapon dönt, figyelembe véve valamennyi releváns körülményt, az esemény helyét is beleértve. Az e megállapodás szerinti átadások elsősorban a Mauritius, a Seychelle-szigetek, a Comore-szigetek, Réunion és Madagaszkár felségvizein kívül a nyílt tengeren elfogott kalózokra vonatkoznak, de Mauritius eseti alapon történő döntése alapján máshol elfogott kalózokra is kiterjedhetnek.
   (2)   Az EUNAVFOR csak Mauritius hatáskörrel rendelkező bűnüldöző hatóságainak ad át személyeket.
   (3)   Az átadásra csak azt követően kerülhet sor, hogy Mauritius illetékes bűnüldöző hatóságai az EUNAVFOR által átadott bizonyítékok kézhezvételétől számított 5 munkanapon belül úgy határoznak, hogy első megközelítésben megalapozott az EUNAVFOR által fogva tartott személyekkel szembeni büntetőeljárás.
   (4)   Mauritius illetékes bűnüldöző hatóságai az EUNAVFOR által a megfelelő kommunikációs csatornákon keresztül továbbított bizonyítékok alapján döntenek arról, hogy első megközelítésben megalapozott-e a büntetőeljárás.
   (5)   Az átadott személyeket kíméletes, a nemzetközi emberi jogi előírásokból fakadó kötelezettségeknek, valamint Mauritius alkotmányának megfelelő bánásmódban kell részesíteni, ideértve a kínzás és más kegyetlen, embertelen és megalázó bánásmód vagy büntetés tilalmát, az önkényes letartóztatás tilalmát és a tisztességes eljárás biztosításának követelményét is.
   4. cikk
   Az átadott személyekkel kapcsolatos bánásmód, büntetőeljárás és tárgyalás
   (1)   A nemzetközi emberi jogi előírásokból fakadó kötelezettségeknek, valamint Mauritius alkotmányának megfelelően valamennyi átadott személyt emberséges bánásmódban kell részesíteni, nem tehetők ki kínzásnak vagy kegyetlen, embertelen vagy megalázó bánásmódnak vagy büntetésnek, biztosítani kell számukra a megfelelő szállást és élelmezést és az orvosi ellátás igénybevételének lehetőségét, valamint lehetővé kell tenni, hogy a vallási szokásokat betarthassák.
   (2)   Minden átadott személyt haladéktalanul bíró vagy a törvény által igazságszolgáltatási hatáskörrel felruházott más tisztségviselő elé kell állítani, aki késedelem nélkül határoz a fogva tartás törvényességéről, és elrendeli a személy szabadlábra helyezését, ha a fogva tartás nem indokolt.
   (3)   Minden átadott személynek joga van arra, hogy ésszerű határidőn belül tárgyalást tartsanak az ügyében, vagy szabadlábra helyezzék.
   (4)   Minden átadott személynek joga van ahhoz, hogy az ellene irányuló vádemelés során egy törvény által létrehozott, független és pártatlan illetékes bíróság tisztességes és nyilvános módon meghallgassa.
   (5)   Minden bűncselekménnyel vádolt átadott személyt mindaddig ártatlannak kell vélelmezni, amíg bűnösségét a törvénynek megfelelően meg nem állapították.
   (6)   Az ellene irányuló vádemelés során minden átadott személynek – az egyenlőség jegyében – joga van legalább a következő biztosítékokhoz:

               a)

               valamely általa értett nyelven haladéktalanul pontos tájékoztatásban részesüljön az ellene felhozott vád jellege és indokolása tekintetében;

               b)

               rendelkezzen a védekezésének előkészítéséhez és az általa választott jogi tanácsadóval való értekezéshez szükséges idővel és lehetőséggel;

               c)

               ügyét késedelem nélkül tárgyalják;

               d)

               ügyét jelenlétében tárgyalják, és személyesen vagy az általa választott jogi segítséggel védekezhessen; ha nem rendelkezik jogi segítséggel, tájékoztassák erről a jogáról; és jelöljenek ki számára jogi segítséget, amennyiben az igazságszolgáltatás érdekében ez kívánatos, és ha nem rendelkezik az ennek fedezéséhez szükséges eszközökkel, térítésmentesen részesüljön ilyen segítségben;

               e)

               megvizsgálhasson vagy megvizsgáltathasson minden ellene szóló bizonyítékot, ideértve a letartóztatását végrehajtó tanúk vallomásait is, és kieszközölhesse a védelem tanúinak ugyanolyan feltételek melletti beidézését és kihallgatását, mint amelyek a vád tanúira vonatkoznak;

               f)

               térítésmentesen tolmács álljon rendelkezésére, ha nem érti vagy nem beszéli a tárgyaláson használt nyelvet;

               g)

               ne kötelezzék saját maga elleni vallomásra vagy bűnösségének bevallására.

         (7)   Minden átadott és bűncselekmény elkövetése miatt elítélt személynek meg kell adni a jogot ahhoz, hogy a bűnössége megállapítása és a büntetés kiszabását tartalmazó ítélet ellen felsőbb bíróságnál fellebbezzen vagy felülvizsgálatot kérjen, Mauritius jogszabályainak megfelelően.
   (8)   Mauritius az EU-val folytatott konzultációt követően az elítélt és büntetésüket Mauritiuson töltő személyeket átadhatja valamely más államnak annak céljából, hogy a büntetésük fennmaradó részét e másik államban töltsék le, amennyiben az szavatolja a fent említett emberi jogi normák tiszteletben tartását. Mauritius valamennyi tervezett átadást megelőzően értesíti az EU-t, hogy annak megfelelő lehetősége legyen arra, hogy hangot adjon az esetleges aggályainak. Amennyiben a Mauritius és az EU közötti konzultáció során az utóbbi aggályokat fogalmaz meg az azon másik államban tapasztalható emberi jogi helyzet kapcsán, amely részére Mauritius az átadott személyeket át szándékozik adni, az átadásra mindaddig nem kerül sor, amíg a Felek kielégítő megoldást nem találnak.
   5. cikk
   Halálbüntetés
   A Mauritius halálbüntetés eltörléséről szóló törvényével összhangban az átadott személyek nem vádolhatók halálbüntetéssel járó bűncselekménnyel, nem sújthatók halálbüntetéssel, és nem kérhető ellenük a halálbüntetés kiszabása.
   6. cikk
   Nyilvántartás és értesítések
   (1)   Minden átadás az EUNAVFOR képviselője és Mauritius illetékes bűnüldöző hatóságainak képviselője által aláírt megfelelő dokumentum tárgyát képezi.
   (2)   Az EUNAVFOR minden átadott személyre vonatkozóan a fogva tartással kapcsolatos nyilvántartást ad át Mauritiusnak. Ez a nyilvántartás – lehetőség szerint – kiterjed az átadott személy fogva tartás alatti fizikai állapotára, a Mauritius hatóságai részére történő átadás időpontjára, a fogva tartás indokolására, a fogva tartás megkezdésének időpontjára és helyére, valamint a fogva tartással kapcsolatos minden határozatra.
   (3)   Mauritius felel valamennyi átadott személy pontos nyilvántartásáért, amely magában foglalja többek között a lefoglalt javak összességének, a személyek fizikai állapotának, a fogva tartás helyének, a személyek elleni vádaknak, valamint a büntetőeljárás és a tárgyalás során hozott valamennyi jelentős határozatnak a nyilvántartását.
   (4)   Ezt a nyilvántartást – a Mauritius Külügyminisztériumához intézett írásbeli kérésükre – az EU és az EUNAVFOR képviselőinek rendelkezésére kell bocsátani.
   (5)   Mauritius értesíti továbbá az EU-t és az EUNAVFOR-t az e megállapodás szerint átadott valamennyi személy fogva tartásának helyéről, fizikai állapotának esetleges rosszabbodásáról és a nem megfelelő bánásmódra vonatkozó állításokról. Az EU és az EUNAVFOR képviselői az e megállapodás értelmében átadott valamennyi személyhez bejárással rendelkeznek a fogva tartás ideje alatt, és jogukban áll őket kihallgatni.
   (6)   A nemzeti és nemzetközi humanitárius ügynökségek kérésükre engedélyt kapnak az e megállapodás szerint átadott személyek látogatására.
   (7)   Annak biztosítása céljából, hogy az EUNAVFOR kellő időben képes legyen Mauritius számára az EUNAVFOR kötelékébe tartozó tanúk beidézésével és a vonatkozó tanúvallomás megtételével kapcsolatos segítséget megadni, Mauritius bármely átadott személy elleni büntetőtárgyalási eljárás indítására vonatkozó szándékáról, valamint a bizonyításfelvételre és a vallomás meghallgatására vonatkozó határidőkről értesítést küld az EUNAVFOR részére.
   7. cikk
   Az EU és az EUNAVFOR által nyújtott segítség
   (1)   Az EUNAVFOR eszközeihez és lehetőségeihez mérten minden segítséget megad Mauritiusnak az átadott személyekkel kapcsolatos nyomozás és büntetőeljárás megindítása céljából.
   (2)   Az EUNAVFOR:

               a)

               az e megállapodás 6. cikkének (2) bekezdése értelmében átadja a fogva tartásról vezetett nyilvántartást;

               b)

               minden bizonyítékot Mauritius illetékes hatóságainak előírásaival összhangban dolgoz fel, a 10. cikkben említett végrehajtási rendelkezéseknek megfelelően;

               c)

               rendelkezésre bocsátja az EUNAVFOR kötelékébe tartozó, olyan eseményekben érintett tanúk által tett nyilatkozatokat vagy vallomásokat, amelyek kapcsán e megállapodás értelmében személyek átadására került sor;

               d)

               törekszik arra, hogy más, nem Mauritiuson tartózkodó tanúk is nyilatkozatot vagy vallomást tegyenek;

               e)

               megőrzi vagy átadja a birtokában lévő valamennyi lefoglalt javat, bizonyítékot, fényképet, illetve bizonyító erejű tárgyat;

               f)

               szükség esetén biztosítja az EUNAVFOR kötelékébe tartozó tanúknak a tárgyalás során a Bíróság előtt vallomástétel céljából történő megjelenését (illetve az élő videokapcsolat vagy más elfogadott technikai eszköz útján történő vallomástételt);

               g)

               szükség esetén elősegíti más tanúknak a tárgyalás során a Bíróság előtt vallomástétel céljából történő megjelenését (illetve az élő videokapcsolat vagy más elfogadott technikai eszköz útján történő vallomástételt);

               h)

               elősegíti a Mauritius illetékes hatóságai által esetlegesen kért tolmácsok annak céljából történő megjelenését, hogy segítséget nyújtsanak az átadott személyeket érintő nyomozások és tárgyalások során.

         (3)   Amennyiben más pénzügyi támogatók nem biztosítják az említett erőforrásokat, a Felek – az alkalmazandó eljárásokra is figyelemmel – kidolgozzák a pénzügyi, technikai és egyéb támogatás nyújtására vonatkozó végrehajtási rendelkezéseket, hogy lehetővé tegyék az átadott személyek átadását és fogva tartását, valamint a velük szemben induló nyomozás, büntetőeljárás és tárgyalás lefolytatását. E végrehajtási rendelkezések célja továbbá, hogy lehetővé tegyék a Mauritius számára történő technikai és logisztikai támogatást a jogszabályok felülvizsgálata, a nyomozók és ügyészek képzése, a nyomozati és bírósági eljárások, valamint különösen a bizonyítékok tárolása és átadása, továbbá a jogorvoslati eljárás terén. A végrehajtási rendelkezéseknek céljuk még, hogy előírásokat határozzanak meg felmentés vagy a büntetőeljárás mellőzése esetén az átadott személyek hazaszállítására vonatkozóan, az átadott személyeknek a büntetés letöltése céljából egy másik állam részére történő átadására vonatkozóan, illetve a börtönbüntetésük Mauritiuson való letöltését követő hazaszállításukra vonatkozóan.
   8. cikk
   Az átadott személyek egyéb jogaihoz fűződő kapcsolat
   (1) E megállapodás nem tekintendő vagy értelmezhető az átadott személyek tekintetében alkalmazandó nemzeti vagy nemzetközi jog által biztosított jogoktól való eltérésnek.
   9. cikk
   Kapcsolattartás és vitás kérdések
   (1)   Az e megállapodás alkalmazásával összefüggésben felmerülő minden kérdést Mauritius és az EU illetékes hatóságai közösen vizsgálnak meg.
   (2)   Az előzetes rendezés elmaradása esetén az e megállapodás értelmezésével vagy alkalmazásával kapcsolatos vitás kérdéseket Mauritius és az EU képviselői kizárólag diplomáciai úton rendezik.
   10. cikk
   Végrehajtási rendelkezések
   (1)   E megállapodás alkalmazásában az operatív, adminisztratív és technikai kérdések egyrészről Mauritius illetékes hatóságai, másrészről az EU illetékes hatóságai és a küldő állam illetékes hatóságai által kötendő végrehajtási rendelkezések tárgyát képezhetik.
   (2)   A végrehajtási rendelkezések többek között a következőkre terjedhetnek ki:

               a)

               Mauritius illetékes bűnüldöző hatóságainak megnevezése, amelyeknek az EUNAVFOR a személyeket átadhatja;

               b)

               az átadott személyek fogva tartására kijelölt fogda;

               c)

               a dokumentumok kezelése, ideértve a bizonyítékok összegyűjtésével kapcsolatos dokumentumokat is, amelyeket a személyek átadásakor átadnak Mauritius illetékes bűnüldöző hatóságainak;

               d)

               értesítés céljára kijelölt kapcsolattartók;

               e)

               átadás esetén használandó formanyomtatványok;

               f)

               Mauritius kérésére a 7. cikkben említett technikai, szakértői, képzési és egyéb támogatás nyújtása e megállapodás céljainak teljesítése érdekében.

         11. cikk
   Hatálybalépés és felmondás
   (1)   Ezt a megállapodást az aláírásának napjától ideiglenesen alkalmazni kell, és az akkor lép hatályba, amikor a Felek értesítették egymást a megállapodás megerősítéséhez szükséges belső eljárások befejezéséről.
   (2)   Ez a megállapodás addig marad hatályban, amíg az EUNAVFOR nem küld értesítést a művelet befejeztéről. Írásbeli értesítés útján mindazonáltal bármely Fél felmondhatja e megállapodást. A felmondás az értesítés kézhezvételének napjától számított hat hónap elteltével válik hatályossá. Amennyiben az EU úgy ítéli meg, hogy a Mauritius e megállapodásban említett büntető jogszabályai terén bekövetkezett változások miatt indokolt e megállapodást azonnali hatállyal felmondani, az EU jogosult felmondani a megállapodást az értesítés elküldésének napjától. A Mauritius jogszabályaiban esetlegesen bekövetkező változások nem érinthetik hátrányosan az e megállapodás értelmében már átadott személyeket.
   (3)   Ez a megállapodás a Felek közötti írásbeli megállapodással módosítható.
   (4)   E megállapodás megszűnése nem érinti az e megállapodás végrehajtásából a megszűnést megelőzően eredő jogokat és kötelezettségeket, ideértve bármely átadott személy jogait is, amennyiben Mauritius területén tartják őt őrizetben vagy ott indítanak ellene büntetőeljárást.
   (5)   A művelet befejeztével az EU külügyi és biztonságpolitikai főképviselője által kijelölt bármely személy vagy szervezet gyakorolhatja az EUNAVFOR e megállapodás szerinti valamennyi jogát. Kijelölt személy vagy szervezet lehet többek között a Mauritius melletti uniós delegáció vezetője vagy személyzetének tagja, illetve valamely uniós tagállam Mauritiusba akkreditált diplomáciai képviselője vagy konzulátusi tisztviselője. A művelet befejezését követően az e megállapodás értelmében az EUNAVFOR részére küldendő valamennyi értesítést az EU külügyi és biztonságpolitikai főképviselője részére kell megküldeni.

      Kelt Port Louis-ban, a kettőezer-tizenegyedik év július havának tizennegyedik napján, két eredeti, angol nyelvű példányban.

            az Európai Unió részéről

            Mauritius részéről

      (1)  HL L 322., 2009.12.9., 27. o.

      (2)  HL L 301., 2008.11.12., 33. o., helyesbítve: HL L 253., 2009.9.25., 18. o.